Αθλητική Ένωση Τυρνάβου

Η **Αθλητική Ένωση Τυρνάβου** υπήρξε ιστορικός ποδοσφαιρικός σύλλογος με έδρα τον Τύρναβο. Ιδρύθηκε το 1965 από συγχώνευση των δύο προϋπαρχόντων ομάδων της πόλης, της «Ανάπλασης Τυρνάβου» και του «Ηρακλή Τυρνάβου». Αγωνίστηκε στα εθνικά πρωταθλήματα, με κορυφαία την παρουσία του στην Β΄ Εθνική κατηγορία. Το 2005 συγχωνεύτηκε με την Νίκη Τυρνάβου δημιουργώντας τον «Α.Ο. Τύρναβος 2005» και έκτοτε έπαψε να υφίσταται.

Την περίοδο 1994–1998 αγωνιζόταν στα επαγγελματικά πρωταθλήματα με την επωνυμία «**[[Ποδοσφαιρική Ανώνυμη Εταιρεία]] – Αθλητική Ένωση Τύρναβος**» και με τον διακριτικό τίτλο «**[[Ποδοσφαιρική Ανώνυμη Εταιρεία|Π.Α.Ε.]] Α.Ε. Τύρναβος**».

## Ιστορικό
### Ίδρυση
Η «**Ανάπλαση Τυρνάβου**» ιδρύθηκε από εκπαιδευτικούς της πόλης το 1898, λειτουργώντας αρχικά ως φορέας πολιτισμού και μετέπειτα αθλητισμού. Σαν ποδοσφαιρικός σύλλογος συμμετείχε στα πρωταθλήματα της Ε.Π.Σ. Θεσσαλίας και το 1960 υπήρξε ένα από τα ιδρυτικά σωματεία της Ε.Π.Σ. Λάρισας. Τη σεζόν 1962-63 κατέκτησε το πρωτάθλημα Ε.Π.Σ. Λάρισας και την άνοδο στην Β΄ Εθνική, όπου αγωνίστηκε τη σεζόν 1963-64 και υποβιβάστηκε. Τη σεζόν 1964-65 κατέκτησε εκ νέου το πρωτάθλημα Ε.Π.Σ. Λάρισας. Ο «**Ηρακλής Τυρνάβου**» ιδρύθηκε το 1953 και συμμετείχε αρχικά στα πρωταθλήματα Ε.Π.Σ. Θεσσαλίας, ενώ το 1960 υπήρξε επίσης ένα από τα ιδρυτικά σωματεία της Ε.Π.Σ. Λάρισας. O Ηρακλής Τυρνάβου που χρησιμοποιούσε σαν έδρα τα ‘’αλώνια’’, σήμερα γήπεδο ‘’Ζέρμα-Γαλάτου’’ στον Προφ. Ηλία.

Το καλοκαίρι του 1965 η πρωταθλήτρια Ε.Π.Σ. Λάρισας Ανάπλαση και ο Ηρακλής συγχωνεύτηκαν και δημιούργησαν την «**Αθλητική Ένωση Τυρνάβου**».

### Αγωνιστική πορεία
Η νεοσύστατη Α.Ε. Τυρνάβου ξεκίνησε την αγωνιστική της πορεία από την Β΄ Εθνική τη σεζόν 1965-66, στη θέση της Ανάπλασης που είχε προβιβαστεί ως πρωταθλήτρια Ε.Π.Σ. Λάρισας την προηγούμενη χρονιά. Την χρονιά 1966-67 η ΑΕΤ εξασφάλισε εκ νέου την παραμονή της στην Β΄ Εθνική επικρατώντας με 2-0 της Αναγέννησης Γιαννιτσών την Κυριακή 28 Μαίου 1967 στην προτελευταία αγωνιστική, ωστόσο έπειτα από αθλητικό νόμο που επέβαλλε το δικτατορικό καθεστώς, υποβιβάστηκε από την Β΄ Εθνική στο τοπικό πρωτάθλημα, καθώς η παρουσία της Λάρισας ως πρωτεύουσας του νομού σήμαινε ότι οι υπόλοιπες έπρεπε αναγκαστικά να υποβιβαστούν.

Τη σεζόν 1968-69 αναδείχθηκε πρωταθλήτρια Ε.Π.Σ. Λάρισας και προκρίθηκε στο ειδικό ερασιτεχνικό πρωτάθλημα για την άνοδο στην Β΄ Εθνική, χωρίς όμως επιτυχία. To 1969-70 έφτασε μέχρι τον τελικό Λάρισας για τα τοπικά προκριματικά του Κυπέλλου Ελλάδας και εχασε από την ΑΕΛ με 3-2 στο Στάδιο Αλκαζάρ (2 γκολ ο Πανταζής). Τη σεζόν 1977-78 κατέκτησε εκ νέου το πρωτάθλημα Ε.Π.Σ. Λάρισας ύστερα από αγώνες κατάταξης μεταξύ των πρωταθλητών των 3 ομίλων και προβιβάστηκε στην Εθνική ερασιτεχνική κατηγορία (τρίτη εθνική κατηγορία), όπου αγωνίστηκε τη σεζόν 1978-79 και υποβιβάστηκε.

Η ΑΕΤ αναδείχθηκε κυπελλούχος ΕΠΣΛ το 1980 όταν κέρδισε στον τελικό την Ελασσόνα με 1-0 και το 1993 έχασε τον τελικό στα πέναλτυ από την ερ. ΑΕΛ με 7-6( καν. Αγ. 1-1). Τις χρονιές 1983-84 και 1987-88 αγωνίστηκε στη Δ΄ Εθνική, στην οποία επανήλθε το 1989 και αγωνίστηκε συνεχώς μέχρι τη σεζόν 1993-94, όποτε και αναδείχθηκε πρωταθλήτρια του 11ου ομίλου και κέρδισε την άνοδο στην Γ΄ Εθνική κατηγορία. Tο 1994 κατέκτησε ξανά το κύπελλο επικρατώντας του Αμπελωνιακού με 2-1. Το 1994-95 έκανε πολύ καλή πορεία στη Γ' Εθνική. οπου προπονητής ήταν ο Τάκης Παραφέστας και βασικός κορμός ο: Ντόμπρης (αρχηγός), Ντριγκόγιας (τερμ.), Περίφανος, Βάνης, Μπαρλαγιάννης, Ανδρ.Βλαχόπουλος, Τσβιάνοβιτς, Τ.Μπεριτζας, Τσέλιος, Ν.Φακίτσας, Βρ.Κοντοθανάσης. Το 1995-96 απέφυγε τον υποβιβασμό μόλις για 1 βαθμό σε μια μεγάλη μάχη όπου υποβιβάστηκε ο Απόλλων Κρύας Βρύσης. Η σύνθεση της ομάδας εκείνη τη σεζόν: Αξούριστος (τερματοφύλακας), Βλαχόπουλος, Γκουγκοστάμος, Ζ.Ζιάγκας, Μιχάλης Ζιώγας, Γκίμας, Δ.Κουτσούκης, Ντόμπρης, Φ.Πλίτσης, Τ.Μπεριτζάς, Μ.Βιλανάκης, Γιάνοβιτς, Γκόγκας, Χατζόπουλος.

Στη Γ΄ Εθνική αγωνίστηκε συνολικά για 4 χρονιές, μέχρι και τη σεζόν 1997-98, όποτε και υποβιβάστηκε. Την επόμενη χρονιά, 1998-99, υποβιβάστηκε από τη Δ΄ Εθνική στο τοπικό πρωτάθλημα της Ε.Π.Σ. Λάρισας, όπου και συνέχισε την αγωνιστική της πορεία.

Το 2005 συγχωνεύτηκε με τη Νίκη Τυρνάβου (έτος ίδρυσης 1975) που μόλις είχε ανέβει στην Α ΕΠΣΛ ως δευτεραθλήτρια, για τη δημιουργία του «Α.Ο. Τύρναβος 2005» και της «Ακαδημίας Τυρνάβου» ως φυτώριο του πρώτου. Ετσι το 2004-05 ήταν η τελευταία σεζόν στην ιστορια της ΑΕΤ. Το ρόστερ της στην Α ΕΠΣΛ το 2004-05 ήταν: Παπαδόντας (τερμ.), Σπυρόπουλος, Ευαγγέλου, Πατσιωτός), Πηνιάρης, Κυρίτσης), Τζούργκανος, Γκουντουβάς, Καραδήμος, Σακελλαρίου, Τσαπράζης, Τζιόλας, Χατζηκρανιώτης, Ματράκης).

Με πρόεδρο τον Βασίλη Μπρέζα την επόμενη χρονιά ο Τύρναβος 2005 ανέβηκε στη Δ’ Εθνική και τρία χρόνια μετά και 12 χρόνια μετά τον υποβιβασμό του επανήλθε στην Γ’ εθνική κατηγορία.

## Παρουσία στα εθνικά πρωταθλήματα
*'''Β΄ Εθνική κατηγορία''':
**1965-66 (Β΄ Όμιλος): 13η θ. από 16
**1966-67 (Γ΄ Όμιλος): 12η θ. από 17, υποβιβασμός
*'''Γ΄ Εθνική κατηγορία''':
**1978-79 (3ος Όμιλος): 12η θ. από 20, υποβιβασμός
**1994-95 (Βόρειος Όμιλος): 13η θ. από 18
**1995-96 (Βόρειος Όμιλος): 11η θ. από 18
**1996-97 (Βόρειος Όμιλος): 4η θ. από 18
**1997-98 (Βόρειος Όμιλος): 11η θ. από 15, υποβιβασμός
*'''Δ΄ Εθνική κατηγορία''':
**1983-84 (5ος Όμιλος): 16η θ. από 18, υποβιβασμός
**1987-88 (1ος Όμιλος): 10η θ. από 18, υποβιβασμός
**1989-90 (3ος Όμιλος): 4η θ. από 20
**1990-91 (5ος Όμιλος): 9η θ. από 22
**1991-92 (11ος όμιλος): 8η θ. από 20
**1992-93 (11ος Όμιλος): 6η θ. από 19
**1993-94 (11ος Όμιλος): 1η θ. από 18, άνοδος
**1998-99 (5ος Όμιλος): 12η θ. από 18, υποβιβασμός

## Τίτλοι και διακρίσεις
* **1** Πρωτάθλημα Δ΄ Εθνικής: 1993-94 (11ος όμιλος)
* **4** Πρωταθλήματα Α΄ Κατηγορίας Ε.Π.Σ. Λάρισας: 1969, 1978, 1983, 1987.
* **2** Κύπελλα Ε.Π.Σ. Λάρισας: 1980, 1994.
* Φιναλίστ Κυπέλλου Ε.Π.Σ. Λάρισας: 1993.
*Φιναλίστ Κυπέλλου Ελλάδας (προκριματικά Λάρισας): 1969-70 

## Αξιόλογοι ποδοσφαιριστές
Στις 13 Σεπτεμβρίου 1997 έχασε τη ζωή του σε αυτοκινητιστικό δυστύχημα ο παίκτης του Τυρνάβου Γιώργος Μητσιμπόνας του οποίου η προτομή βρίσκεται στο γήπεδο του Τυρνάβου. Ο Μητσιμπόνας ερχόταν στον Τύρναβο για να ενσωματωθεί στην αποστολή για φιλικό αγώνα με την Κοζάνη. Άδοξα έχασαν επίσης τη ζωή τους δύο άλλοι παίκτες ομάδων του Τυρνάβου, οι Ανδρέας Ζέρμας και Γαλάτος και ο δήμος έχει δώσει το όνομά τους στο γήπεδο του Προφ. Ηλία.

* Γιάννης Κανωτίδης
* Γιάννης Μιχαλές   
* Γιώργος Μητσιμπόνας
* Νίκος Φακίτσας
* Χρήστος Γκάτας 
* Μιχάλης Ζιώγας
* Χρήστος Ντριγκόγιας 
* Θοδωρής Νάκας 
* Νίκος Καρκαλέτσης 
* Τάκης Παπαδήμας 
* Ανδρέας Ζέρμας 
* Βρασίδας Κοντοθανάσης
* Ζήσης Ζιάγκας

## Σημαντικοί προπονητές
*  Μιχάλης Ζιώγας
*  Τάκης Παραφέστας
*  Νίκος Αργυρούλης
*  Θωμάς Δράμαλης 
*  Γιώργος Βαζάκας

## Έδρα
Ο σύλλογος από την ίδρυσή του χρησιμοποιούσε το Δημοτικό Γήπεδο Τυρνάβου. Το γήπεδο με χωρητικότητα 1.500 θεατών και έχει φιλοξενήσει αγώνες Β΄ Εθνικής, με την Ανάπλαση στο παρελθόν. Σχεσλον ένα χρόνο μετά το θάνατο του αρχηγού της ΑΕΤ, Γιώργου Μητσιμπόνα, τοποθετήθηκε η προτομή του στο γήπεδο, προς τιμή του.

## Παραπομπές


## Πηγές
*ΑΕΤ

Κατηγορία:Αθλητικοί σύλλογοι Λάρισας
Κατηγορία:Ιδρύσεις αθλητικών συλλόγων το 1965
Κατηγορία:Ιδρύσεις ποδοσφαιρικών ομάδων το 1965
Κατηγορία:Ανενεργές ποδοσφαιρικές ομάδες Ελλάδας